als_Latn dik_Latn sag_Latn
Përfundimet nga mbledhja e Kryesisë së Fondacionit Plavë – Guci dhe Grupit aktiv nga komuniteti
Më 7 mars 2015, Kryesia e Fondacionit Plavë- Guci (FPG) mbajti një mbledhje të zgjeruar me 13 anëtarë aktiv të komunitetit.
Mbledhja u organizua si rrjedhojë e fërkimeve ndërmjet anëtarëve të Kryesisë dhe organeve udhëheqëse të saj. Sidomos publikimi i disa shkrimeve në rrjetin social FB ndikoi negativisht në rrjedhën e punës normale dhe në imazhin e Fondacionit.
Kryesia e FPG me disa anëtarë të komunitetit u shqetësuan për këtë çështje dhe e panë të arsyeshme që kjo situatë nuk i shërben interesit të përgjithshëm dhe po që se nuk ndërmerren masa konkrete, gjerat mund të marrin drejtim të padëshiruar.
Anëtarët aktivë të komunitetit të FPG u quajtën njëzëri Grupi i qëllimit të mirë. Ky Grup i dëgjoi të përfolurit dhe pas një analize të gjendjes aktuale dhe shqyrtimit të situatës mori vendim pa prezencën e anëtarëve të Kryesisë së FPG:
1. Shuma e parave të përfolura nga FPG për Projektin ideor me tematikë shumë të ndjeshme mbi masakrën e Previsë, komuna e Plavës dhe Gucisë , është aprovuar në koncept si premtim, nga Kryesia e FPG. Në mungesë të informimit të drejtë dhe kuptimit të fazave të procesit nga projekti ideor, në të shkruar e gjerë në ekzekutim e tij është bërë gabim procedural dhe është lëshuar çeku i premtuar. Ne të gjithë njëzëri u pajtuam dhe morëm vendim se këtu nuk ka keqpërdorim të parave, nuk ka fajtor as akuzues individual, por fajin e ka e gjithë Kryesia e FPG dhe të gjithë mbajnë përgjegjësi të njëjtë. U vendos që çeku i lëshuar të kërkohet mbrapa, sepse nuk është dërguar Projekti dhe nuk është arsyetuar me shkrim. Nëse nuk kthehet çeku, atëherë Kryesia e FPG duhet t’i përcjell zhvillimet e këtij Projekti praktikisht dhe sa do i shërbej realitetit të një historie të anatemuar deri me sot. Po që se konstatohet se Projekti në fjalë nuk i shërben të vërtetës për zbardhjen e gjenocidit malazez mbi popullsinë, atëherë shumicë shqiptare dhe boshnjake, i mbetet Kryesisë së re të distancohet publikisht nga Projekti i premtuar.
2. Shkrimet e publikuara në rrjetin social FB nga tre anëtarë të Kryesisë të fshihen menjëherë.
3. Anëtarët e përfolur të Kryesisë dhe të gjithë të pranishmit t’ia shtrijnë dorën njëri tjetri si shokë, vëllezër dhe veprimtarë të mirë.
4. Raporti i punës dy vjeçare të FPG të shkruhet, shqyrtohet dhe të aprovohet në Kryesi.
5. Menaxhimi zyrtar i rrjetit social FB dhe mediumeve tjera të bëhet nga grupi i zgjedhur prej tre vetash – Admin.
6. Vendimet nga kjo mbledhje u aprovuan njëzëri dhe u nënshkruan nga të gjithë anëtarët e Kryesisë së FPG dhe Grupit të qëllimit të mirë.
Ju dëshirojmë punë të mbarë!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn